Lwenj Lwenje- Contents
-
-
- WECHE MANTIE
- Wach moa kuom Jandiko kuom Jogo Masomo Kitabuni eni
-
-
-
-
-
- SURA AUCHIEL - DHI NYIME OTAMORE
-
-
-
-
-
-
-
-
- SURA APAR GABICH - DWOL MADUONG’
-
- SURA APAR GABIRIYO - NDALO MAG CHANDRUOK MAR YAKOBO
-
- SURA APAR GOCHIKO - POK MAR JO MALER
- PIERO ARIYO - HIGINI GANA ACHIEL
- PIERO ARIYO GACHIEL - CHIER MAR ARIYO
-
-
-
-
- Results
- Related
- Featured
- Weighted Relevancy
- Content Sequence
- Relevancy
- Earliest First
- Latest First
SURA APAR GANG’WEN - YIE KUOM JOCHIENDE
PUONJ molandore e piny kaka dhano nigi chuny mak nyal tho to oseloso yo ni puonj mar ndaloni mar yie kaka inyalo wuoyo kod jo motho. Kobedo ni jo motho nigi thuolo mar dhi e nyim Nyasaye kod jomalaikane maler, kendo giyudo rieko mokalo mano ma ne gin go chon, ere gi momiyo ok diyienigi mondo giduogi e piny ka mondo gipuonj jo mangima? Jogo mayie kaka dhano kotho to chunye pod osiko ka ngima, to ere gi ma disindgi ni kik giyie kod puonj mag miriambo mabiro nigi kachal kaka ler moa ka Nyasaye, ma jo moseyudo duong’ e polo kuro kelonigi? Mano yo ma ji yiego ni oa ka Nyasaye, to kare en yo ma Satan tiyogo mondo ochop dwarone. Jomalaika maricho matimo dwarone, to gibiro ka ginenore kaka joote maler moa e polo. E kindeno ma jogo wacho kaka jo motho nyalo biro mar wuoyo kod jo mangima, eka Satan tiyo gi tekone mag tich mudho ni mondo owit paro mag ji.KKS 96.1
Satan nigi teko mar kelo ni ji kata mana kit osiepegi ma nosetho. Nenruok margi en kare chutho; gionge pogruok moro gi jal ma notho chande; opor kit wang’gi, wechegi gi dwondegi, koporgi malong’o chutho mana kaka mar ng’at ma notho chande adieri. Nitie ji mang’eny mahore mos e chunygi ka giparo kaka osiepegi osedonjo ei polo, kendo gineno maber kuro; kendo nikech ok gitang’ kod wach kata mana paro nono ni gibedo ka marach, to gichiko itgi ni wuond kod puonj mag jochiende.KKS 96.2
Ka giseyie kamano kaka jo motho bironga kendo wuoyo kodgi, eka Satan kelonigi tipo mag jogo ma notho ka gin jo maricho mak oikore mar chungo nyim Nyasaye. Jogo chako wacho kaka gimor ei polo, kendo kaka gitimo tije madongo kuno; kendo kamano puonj mar miriambo chako landore kaka onge pogruok e kind jomaricho kod jomakare. Kamoro jochiende mobiro limbego golo siem moko machalo kod adieri chuth. Kendo ka ji oseyie kuomgi, eka gichako gikelo puonj magolo chuny ji kuom Biblos chutho. Nikech jochiendego riasore kaka gin giparo ahinya weche matimore e ngima jogo madak e piny, gilando puonj moko mag miriambo ma bedo ni ji hinyruok maduong’ achien. Nikech kamoro gijowach adieri, kendo kinde moko ginyalo nyiso ji gik mabiro timore ndalo mabiro, mago miyo ji paro kaka gin joadieri mowinjore geno; kendo ji mathoth ruako puonjgi mag miriambo mapiyo, kendo yie chutho kod weche ma giwacho ka chal gin weche makare moa ka Nyasaye mana kaka puonj madongo mantie e Biblos. Eka ji chako keto chik Nyasaye tenge, kendo gichayo Roho mar ng’wono, kendo gichako kwano remb Kristo mar muma kaka gi ma ok ler. Jochiende ok oyie kaka Kristo en Nyasaye, bende gikwano Jachwech mana ni obedo machalo kodgi. Kamano kuom wuondo ji kama, jang’anjo maduong’ chande osiko mana kokedo gi Nyasaye, mana Iwenjno ma nochakore e polo, kendo ma koro osedhi nyime e pinyni kuom higini ma dirom gana auchiel.KKS 97.1
Ji mang’eny kwano nyisruok moko mag tim jochiende kaka gin mana timbe mag wuondo wang’ kod wuondruok mag dhano. Kata obedo ni timbe moko mag wuondruok osenenore machal ka gi madieri, to nitie kwonde moko minyalo neno ka gik moko timore kuom teko moro mokadho teko dhano. Timbe modhiero mar goyo bao kod nyakalondo gini ne ok gichakore kuom tugo kod rieko mar dhano, to gin mana tich jomalaika maricho ma nofwenyo yo ma kamano mondo giwuondgo ji. Ji mang’eny biro moko e obadho mar Satan, ka giyie mana ni timbe magalagala mag juokgo gin mana ngalruok mar dhano; kendo ka gimedore nyaka giyombo rieko mar dhano, eka jogo nowuondre kendo giniyie kaka gin teko maduong’ mar Nyasaye.KKS 98.1
Jogo mayie kod puonj ma kamago, ok gipar weche mondiki e Biblos kuom timbe miwuoro ma Satan kod jomalaikane timo. Farao kod ajuoke mage ne giporo mana tich Nyasaye nikech teko mar Satan ma ne tiyo kodgi. Jaote Yohana, konyisowa teko mar timo honde ma nonenre e ndalo mag giko, owacho niya, “Ondiek mar ariyoni notimo honini madongo, ma kata mach omiyo lor a e polo, biro e piny e nyim ji. To nowuondo jo modak e piny gi honinigo ma noyiene mondo otim e nyim Ondiek mokwongo.” Fweny 13:13, 14. Kaeri ok waneno kowachnwa wach tim moro mar wuondruok. Honde ma Satan kod jomalaikane nyalo mana timo e ma wuondo ji, to ok timbe ma giwuondore ni gitimo.KKS 98.2
luo_Latn unk unk luo_Latn luo_Latn unk unk unk unk unk luo_Latn unk unk unk unk unk unk unk unk luo_Latn unk luo_Latn unk luo_Latn luo_Latn luo_Latn unk unk unk unk eng_Latn eng_Latn eng_Latn eng_Latn eng_Latn dan_Latn eng_Latn eng_Latn luo_Latn luo_Latn luo_Latn luo_Latn luo_Latn luo_Latn